stanford-oval/wikipedia huggingface dataset:
ניקולא ואלה
יצירותיו > יצירות שפורסמו

1815 - Secretum Musarum, in quo vera et genuina testudinem dextre simul et prompte pulsandi ratio ad amussim proponitur אמסטרדם, 1615 (סוד המוזות, שבו מוצגת במדויק התורה האמיתית והנכונה לפריטה מיומנת וקלה בלאוטה - המהדורה חדשה ב-1618 תחת השם Paradisus Musicus Testudinis (הגן עדן המוזיקלי של הלאוטה)
1615 - Een en twintich Psalmen Davids, - עשרים ואחד מזמורים לדוד - אמסטרדם
1616 - Het Tweede Boeck Van De Luyt-Tablatuer, Ghenoemt Het Gheheymnisse der sangh-goddinnen - הספר הני לטבלטורה ללאוטרה, בשם "סוד המוזות" - הכולל קטעים יפים שעוד לא נשמעו בעבר, קלים ושימושיים מאוד לכל החובבים. יחד עם עוד קטעים בטבלטורה, לפי האופנה היותר יפה והיותר קלה, לרבות כמה קטעים לארבע לאוטות מוכוונות באופן שונה, אמסטרדם
Regia Pietas 1620 - - אמסטרדם
1642 - Apolloos soete lier
דיסקוגרפיה

Nicolas Vallet, Le Secret des Muses, Jérôme Blum, Brian Feehan, et al., Astrée, 1997
Nicolas Vallet, Le Secret des Muses, Eugène Ferré, Astrée ], 1997
Nicolas Vallet, Le Secret des Muses 1615-1616, Paul O'Dette ,Harmonia Mundi, 2004
Nicolas Vallet, Le Secret des Muses, Nigel North, Atma, 2006
Calvijn in de Gouden Eeuw: Calvinist Music from France and the Netherlands, Camerata Trajectina (contiene i salmi 12 e 31 di Vallet כולל המזמורים י"ב ו-ח"א של ואלה), Globe, 2009
לקריאה נוספת

Bailes, Anne . Nicolas Vallet (1583-1642): Stücke für 4 Laute, Lübeck; München: Tree Edition. OCLC 11938111.
2003 Paul O'Dette. Booklet of CD de Secret des Muses. Harmonia Mundi .
A.Souris.; M.Rollin -Vallet, Nicolas - Le Secret des Muses. París: Centre National de la Recherche Scientifique. 1970 OCLC 255665595
Randall H.Tollefsen, Louis Peter Grijp. "Vallet, Nicolas". In Root, Deane L. (ed.). The New Grove Dictionary of Music and Musicians. Oxford University Press 2001.
הערות שוליים

↑  Frederick Neumann - Ornamentation in baroque and post baroque music: With Special Emphasis on J. S. Bach . Princeton N.J.Princeton University Press 1983. p. 66. ISBN 0-691-02707-2
| --- | --- |
בקרת זהויות :  NLI: 987007269332605171  PLWABN: 9810548329605606  BIBSYS: 5054590  BNE: XX1758868  BnF: cb122701982 (data)  GND: 12316544X  ICCU: SBLV306607  ISNI: 0000 0000 8135 4329  LCCN: n84016651  MusicBrainz: eda59767-9520-4726-90b0-48fc294ca66f  NKC: jo20241239931  NLA: 49787828  NTA: 072196483  RERO: 02-A003926087  SUDOC: 031498574  VIAF: 56669222   WorldCat (עם VIAF): 56669222 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולא ואלה".
נהר הלאות'ר

| --- | --- |

הגשר על הלאות'ר ליד אקשאם
 מידע כללי
 מוצא:  התמזגות הקלד גיל והקלד דאב ליד קלד
 יובלים:  Haweswater Beck 
 שפך:  נהר האימונט
 מדינות באגן הניקוז:  אנגליה אנגליה
 
 תוואי הנהר במפת קאמבריה
 
נהר הלאות'ר (באנגלית: River Lowther) הוא נהר הזורם דרך קאמבריה, באנגליה.
הלאות'ר הוא פלג של נהר האימונט, שהוא פלג של נהר העדן, שנשפך למפרץ סולוויי ליד קרלייל. הלאות'ר מתחיל בהתמזגות הקלד גיל והקלד דאב ליד הכפר קלד.
האזכור המוקדם ביותר של הנהר הוא בסביבות שנת 1172, כ-Lauder. יכול להיות שהשם בא מנורדית עתיקה בהתמזגות המילים lauðr + á (נהר קצפי), או שהשם בא מקלטית.
משחק יריות

דוגמה למשחק ירי בגוף ראשון
משחקי יריות (באנגלית: Shooter video games או Shooters) הוא ז'אנר פופולרי של משחקי וידאו בהם בדרך כלל המטרה העיקרית היא לירות ביריבים באמצעות כלי ירייה ולעבור את השלבים השונים מבלי שהשחקן ימות. זהו ז'אנר פופולרית במיוחד והוא מכיל משחקים מגוונים בתת-ז'אנרים שונים.
היסטוריה

הז'אנר קיים עם מתחילת תעשיית משחקי הווידאו. אחד ממשחקי היריות הראשונים שנוצרו היה משחק היריות "Spacewar!" אשר פותח ב-1962 ואשר בו שתי חלליות נלחמו זה בזה בחלל החיצון. בהשראת המשחק חברת טייטו פיתחה בשנת 1978 את משחק הארקייד "Space Invaders" אשר היה למשחק מכונן בתת-הסוגה Shoot 'em up והיה מהמשחקים הפופולריים ביותר באולמות משחקי הווידאו.
ההצלחה של המשחק Zaxxon, שיצא לשווקים בשנת 1981, ושל המשחק "Asteroids" שיצא לשווקים ב-1979, הוכיחו את הפוטנציאל הרב של משחקי היריות התלת־ממדיים.
במהלך שנות ה-90 יצאו לשווקים מספר משחקים פורצי דרך בז'אנר בהם המשחק Doom של חברת id Software שיצא לשווקים בשנת 1993 ונחשב למשחק הראשון בתת-הסוגה ירי בגוף ראשון אשר זכה לפופולריות חסרת תקדים בתעשיית משחקי הווידאו. משחקי ירי בגוף ראשון בולטים נוספים שפותחו במהלך העשור כללו בין היתר את המשחקים Virtua Cop של סגה שיצא לשווקים ב-1994 והמשחק GoldenEye 007 של נינטנדו שיצא לשווקים ב-1997.
ההתקדמות הניכרת בפיתוח של משחקי גרפיקת התלת מימד במחצית השנייה של שנות ה-90 ובתחילת שנות ה-2000, וכמו גם של האפשרות להשתתף במשחקי רשת נגד שחקנים רבים אחרים, הובילה לעלייה ניכרת בפופולריות של המשחקים בז'אנר, כאשר זיכיונות כמו "Half-Life", "Halo" ו-"Call of Duty" הפכו באותה העת לכמה ממשחקי היריות הפופולריים ביותר.
תת-ז'אנרים

משחקי יריות כוללים מגוון תת-ז'אנרים. חלק מתתי הז'אנרים הפופולריים ביותר הם:
משחק ירי בגוף ראשון - משחקים בהם השחקן רואה את עולם המשחק דרך עיני הדמות שלהם. משחקים בולטים בתת-סוגה זו כוללים בין היתר את "Doom", "Quake", "Duke Nukem 3D", "Half-Life", "Counter-Strike", ו-"Call of Duty".
Shoot 'em up - משחקי יריות המאופיינים לעיתים רבות במכניקה פשוטה, במשחק אינטנסיבי, וברמת קושי מאתגרת. משחקים בולטים בתת-סוגה זו כוללים בין היתר את "Space Invaders", ו-"Galaga".
משחק יריות טקטי - משחקים בהם דגש רב יותר על אסטרטגיה ועבודת צוות, אשר מחייבים את השחקנים לתאם את פעולותיהם על מנת להשיג מטרות שונות. משחקים בולטים בתת-סוגה זו כוללים בין היתר את סדרות המשחקים "Rainbow Six" ו-"Ghost Recon".
משחק ירי בגוף שלישי - משחקים בהם השחקן רואה את עולם המשחק מאוחרי הגב של הדמות באופן המספק מבט רחב יותר על עולם המשחק. משחקים בולטים בתת-סוגה זו כוללים בין היתר את "Tomb Raider", "מקס פיין", "Resident Evil", "Grand Theft Auto", "Tom Clancy's The Division" ו-"Uncharted".
משחק באטל רויאל - משחקים בהם השחקנים מתחרים זה בזה באזור מסוים אשר הולך ומתכווץ עד שרק שחקן אחד או קבוצה אחת נותרת בחיים. משחקים בולטים בתת-סוגה זו כוללים בין היתר את "Fortnite", "PUBG: Battlegrounds" ו-"Apex Legends".
משחקי Run and Gun - משחקי יריות דו-ממדיים המשלבים אלמנטים מז'אנר משחקי הפלטפורמה עם ז'אנר משחקי היריות בה השחקן שולט בדמות אשר רצה וקופצת לאורך כל השלב, וכמו גם יורה גם על האויבים באמצעות כלי נשק שונים. משחקים בולטים בתת-סוגה זו כוללים בין היתר את Green Beret, ו-Contra.
משחק ארטילריה - משחק המדמה לחימה בין שני שחקנים או יותר באמצעות נשק ארטילרי. את המשחק משחקים בתורות, ולרוב השחקנים הם טנקים כאשר כל שחקן בתורו צריך לבצע שינויים בזווית הירי ובעוצמה של הירי על מנת להצליח להשמיד את היריב. לעיתים רבות מתוארים גם כסוג של "משחק יריות", למרות שהם לרוב מסווגים קודם כל כסוג של משחק אסטרטגיה. משחקים בולטים בתת-סוגה זו כוללים בין היתר את "Scorched Earth",ו-"Worms".
משחק ירי עם אקדח אופטי(אנ') - משחקים אלו הפכו פופולריים במיוחד באולמות הארקייד בשנות ה-80 ושנות ה-90. משחקים בולטים בתת-סוגה זו כוללים בין היתר את "Wild Gunman" ו-"Duck Hunt".
המחלוקת סביב ההשפעות של משחקי היריות

לאורך השנים ז'אנר משחקי היריות עורר מחלוקת ניכרת בנוגע להשפעה הפוטנציאלית של האלימות הווירטואלית על האלימות בעולם האמיתי. הדיונים על כך גברו במיוחד בעקבות אירועים קשים כמו הטבח בתיכון קולומביין ב-1999, לאחר שהתגלה ששתי המפגעים היו מעריצים של משחק היריות Doom.‏ באופן דומה, לאחר שבוצע ירי המוני בבתי ספר בגרמניה, פוליטיקאים גרמנים שמרנים טענו שמשחקי יריות כמו Counter Strike הובילו את הצעירים לירות בתלמידים אחרים, והדבר הוביל לניסיונות לאסור על ההפצה של משחקי "Killerspiele" מהסוג הזה בגרמניה. המחלוקת הובילה לכך שלאורך השנים בוצעו מחקרים שונים שנועדו לבדוק את ההשפעות האמיתיות של משחקים אלימים, ובפרט משחקי יריות.
הערות שוליים

↑  Grace, Lindsay (19 ביוני 2018). "The Original 'Space Invaders' Is a Meditation on 1970s America's Deepest Fears". Smithsonian Magazine. נבדק ב-22 באפריל 2021. {{cite web}}:  (עזרה)
↑  "Top Ten Hits". Video Games. Pumpkin Press. 1 (7): 66. במרץ 1983. {{cite journal}}:  (עזרה)
↑  Disis, Jill (2018-03-08). "The long history of blaming video games for mass violence". CNN Business. נבדק ב-2021-05-01.
↑  Adachi, Paul J.C.; Willoughby, Teena (2011-01-01). "The effect of violent video games on aggression: Is it more than just the violence?". Aggression and Violent Behavior (באנגלית). 16 (1): 55–62. doi:10.1016/j.avb.2010.12.002. ISSN 1359-1789. S2CID 143649264.
↑  "German Past Haunts Gamers' Future". Wired. 5 בפברואר 2007. {{cite journal}}:  (עזרה)
↑  "EU may regulate development and sale of violent video games". 15 בדצמבר 2006. {{cite web}}:  (עזרה)
↑  Meller, Paul (17 בינואר 2007). "Germany seeks common EU rules on violent video games". {{cite web}}:  (עזרה)
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
ניטים לחולצה

נטים לחולצה, משובצים באבני חן.
ניטים לחולצה הם מחברים מעוצבים שנועדו למלא תפקיד זהה לזה של כפתורים. הם משמשים בחולצות ייעודיות בעלות חורים המותאמים להם.  ניטים לחולצה עשויים מסגסוגות, ממתכות יקרות ומאבני חן, חומרים שאינם שכיחים בכפתורים רגילים, וקיימים גם ניטים המשובצים באבני חן.
ניטים משמשים לרוב בקודי לבוש מערביים כגון עניבה לבנה, טוקסידו,  לבוש בוקר, וחליפת טרקלין. השימוש בהם בעולם המערבי התחיל באמצע המאה ה-19 מאחר שחלק מהחזיתות של החולצות היו נוקשות מדי ולא ניתן היה לסגור אותן בכפתורים, וכך גם בחולצות הנלבשות באריגת מרסלה בקוד הלבוש עניבה לבנה.
ראו גם

טוקסידו
חולצה
חפת
כפתור רווק
כפתור חפת
הערות שוליים

ערך זה הוא קצרמרבנושא ביגוד. אתם מוזמנים לתרום לוויקיפדיה ו.
1 2  The4, How to Wear Tuxedo Shirt Studs for Your Next Formal Event, Cufflinks.com, ‏2020-11-03 (באנגלית)
↑  Shirt Studs Definition, www.apparelsearch.com
סבא שלי היה רב

| --- | --- |

 מידע כללי
 מאת:  אורי אורבך
 איורים:  נעם נדב
 שפת המקור:  עברית 
 סוגה:  מילון-לקסיקון
 הוצאה
 הוצאה:  כתר ספרים
 תאריך הוצאה:  2002
 מספר עמודים:  148
 קישורים חיצוניים
 מסת"ב:  965-07-1101-5
 הספרייה הלאומית:  002232454
 
"סבא שלי היה רב – לקסיקון דתי חילוני", הוא ספר מאת העיתונאי אורי אורבך. הספר, שיצא בשנת 2002 בהוצאת "כתר", הוא מעין מילון-לקסיקון לענייני דתיים, חילונים ומה שביניהם. בסוף הספר ישנו נספח – לקסיקון לחרדים, שנכתב בשיתוף עם העיתונאי החרדי קובי אריאלי. הספר מלווה באיוריו של נעם נדב.
ערכים בספר

נושאי הערכים בספר מחולקים לשישה:
משפטים ששגורים בשיח הדתי-לאומי היום-יומי: "איפה זה ירושלים?", שאלה הנשאלת במטרה למצוא את הכיוון לירושלים שאליו יש להתפלל; "יש בטלוויזיה גם דברים טובים"; "באיזה שבט אתה?"; "כמה היה אתמול לעומר".
משפטים של חילונים כלפי דתיים: "איפה הסופרים שלכם"; "למה אסור להדליק אור בשבת?"; "תפסיקו להטריד אותו" (את אלוהים).
מושגי יסוד דתיים: "עלייה לתורה"; "ספירת העומר"; "עזרת נשים";
מושגים דתיים-חברתיים: "מזרוחניק"; "חפיפניק"; "מניין קרליבך"; "מרכזניק"; "בני עקיבא"; "מכינה קדם צבאית".
תרבות ותקשורת ציונית-דתית: "מעלה" (בית ספר דתי לקולנוע); "ערוץ 7"; "רינת ישראל"; "שטיינזלץ"; "חידון התנ"ך"; "יום ירושלים"; "הסדר"; "חולצה עם משבצות".
ביטויים של דתיים כלפי חילונים: "שני ילדים וכלב"; "קיבוצניקים"; "עגיל באוזן"; "לא חשוד בדתיות".
הספר כתוב בנימה סאטירית והומוריסטית ומשרטט תמונה של תת-המגזרים בתוך הציונות הדתית, של השיח הדתי היום-יומי ושל התמודדות הדתיים מול החילונים.
ניסאן S קרגו

| --- | --- |

Nissan S-Cargo
 מאפיינים כלליים
 יצרן:  ניסאן (Nissan Motor Company Ltd)
 שנות ייצור:  1989–1992
 הרכבה:  יפן יפן
 אורך:  3,500 מ"מ
 רוחב:  1,600 מ"מ
 גובה:  1,840 מ"מ
 משקל:  950-970 ק"ג (מטען: 430 ק"ג)
 בסיס גלגלים:  2,300 מ"מ
 מפרט טכני
 מנוע:  4 צילינדרים, 1,487 סמ"ק המפיק 73 כ"ס ב-5,600 סל"ד (מנוע "ניסאן" סוג "E15S I4")
 הילוכים:  תמסורת אוטומטית - 3 מהירויות
 צריכת דלק:  מכל דלק - קיבולת 40 ליטר
 מעצב:  Naoki Sakai
ניסאן S קרגו (באנגלית: Nissan S-Cargo) היא מכונית מסחרית, 3 דלתות, בסגנון מכונית רטרו, אשר יוצרה על ידי חברת הרכב היפנית ניסאן (Nissan Motor Company Ltd) בין השנים 1989–1992.
העיצוב החיצוני של "ניסאן S קרגו" היה על פי סיטרואן 2CV שייצרה יצרנית הרכב הצרפתית סיטרואן.
בשנתיים הראשונות יוצרו כ-8,000 יחידות. סך הכל יוצרו כ-12,000 יחידות.
גלריה

ניסאן S קרגו, שנת 1989
ניסאן S קרגו
ניסאן S קרגו
ניסאן S קרגו
ניסאן S קרגו
ניסאן S קרגו - מבט לתא הנהג
ניסאן S קרגו
ניסאן S קרגו
ניסאן S קרגו
ראו גם

ניסאן
הערות שוליים

↑  ניסאן S קרגוjapaneseclassics.com/vehicle/1989-nissan-s-cargo
↑  ניסאן S קרגו cardesignnews.com/articles
↑  דגם ניסאן S קרגוclassics.honestjohn.co.uk/reviews
↑  "ניסאן S קרגו - נתונים טכנייםalgysautos.com/nissan-escargot-specifications
נתיבי אוויר ארץ ישראל

| --- | --- |

 נתונים כלליים
 סוג:  פרטית
 מייסדים:  פנחס רוטנברג יחד עם הסוכנות היהודית וההסתדרות הכללית
 תקופת הפעילות:  1934–1940 (כ־6 שנים)
 
נתיבי אוויר ארץ ישראל בע"מ (באנגלית: Palestine Airways limited; בערבית: شركة الطرق الجوية بفلسطين محدودة الضمان) הייתה חברת תעופה עברית פרטית שהוקמה בדצמבר 1934 על ידי פנחס רוטנברג ופעלה בתחומי ארץ ישראל המנדטורית עד הפקעת מטוסיה על ידי שלטונות המנדט הבריטי באוגוסט 1940.
היסטוריה

בראשית דרכה עמד לרשות החברה צי של שני מטוסי נוסעים שבכל אחד מהם חמישה מושבים. החברה קבעה את בסיסה בשדה התעופה בחיפה, והחלה בפעילות סדירה רק בשנת 1937 עם פתיחת קו חיפה-לוד.
עם החרפת מאורעות המרד הערבי התקשו לקוחות החברה להגיע לנמל התעופה בלוד, והחברה הכשירה שדה תעופה קטן בקרבת תל אביב, מצפון לשפך הירקון, ושם קבעה את בסיסה החדש; לימים נקרא שדה התעופה "שדה דב", על שם חלוץ התעופה העברית דב הוז. המעבר לעיר איפשר לחברה להרחיב את היצע הטיסות, ומטוסי החברה טסו מתל אביב לחיפה ובחזרה פעמיים ביום (וכעבור זמן נמתח הקו עד ביירות). בספטמבר 1939 צי החברה גדל במטוס נוסף ולצוות הטייסים הצטרף עוד טייס אנגלי.
באוגוסט 1940 חדלה החברה מלפעול כשמטוסיה הופקעו על ידי חיל האוויר הבריטי לטובת המאמץ המלחמתי של בעלות הברית במלחמת העולם השנייה.
ראו גם

ראשית התעופה העברית בארץ ישראל
חברות תעופה עבריות ביישוב
לקריאה נוספת

עדו אמבר ואחרים, שורשי חיל האוויר, משרד הביטחון, 1997.
דוד אביר וגרשון ריבלין, ברום שחקים, הוצאת מערכות, 1960.
אביגדור שחן, כנפי הניצחון, עם הספר, 1966.
דני שלום, כנפי מלחמה כנפי שלום, הד ארצי, 1999.
מטוסה הראשון של החברה מסוג פובג'וי שורט S.16 סיאון (אנ') (שנת 1938).
משרד המשפטים האיראני

| --- | --- |

 מידע כללי
 מדינה:  איראן 
 תחום שיפוט:  איראן 
 תאריך הקמה:  1906 
 שר:  אמין חוסיין רחימי
 תאריך כניסה:  25 באוגוסט 2021
 מנהל:  אמין חוסיין רחימי 
 מטה מרכזי:  טהראן 
 עובדים:  2,300 (נכון ל־2019) 
 www.justice.ir
 
משרד המשפטים של הרפובליקה האסלאמית של איראן (בפרסית: وزارت دادگستری جمهوری اسلامی ایران) הוא הגוף באיראן האחראי להעמדה לדין, בתביעות ממשלתיות. בנוסף, שר המשפטים המכהן בראשות המשרד משמש כיועץ המשפטי של המדינה. למשרד אין כל סמכויות בתחום השיטור, הנתון תחת משרד הפנים האיראני. סעיף 160 בחוקת איראן מסדיר ומגדיר את פעילות המשרד.
משפט מפלגת התעשייה

משפט מפלגת התעשייה - (ברוסית: Дело Промпартии) משפט שהתנהל בברית המועצות נגד קבוצה של מהנדסים ומומחים בתחום התעשייה. על ספסל הנאשמים ישבו שמונה אנשים, מהם חמישה נשפטו להוצאה להורג. בהתאם לכתב האישום הארגון היה קשור לאיגוד התעשיינים הרוסים בפריז ולמודיעין הצרפתי.
רקע

בהתאם לנתוני החקירה חברי הארגון (שלא היה קיים כלל) פעלו לגרימת נזק לתעשייה הסובייטית במהלך השנים 1925–1930. בראש הארגון הועמד פרופסור לאוניד רמזין שהיה הנאשם הראשי ועל עדותו התבסס המשפט. לפי טענותיו היה מתוכנן להקים ממשלה חדשה ובראשה פיוטר פלצ'ינסקי (שהוצא להורג עוד לפני המשפט). שר הפנים של הממשלה אמור היה להיות פאבל ריאבושינסקי, אך במהלך המשפט התברר שהוא נפטר בפריז עוד לפני 1925. לשר החוץ לכאורה היה מיועד ההיסטוריון יבגני טארלה, שלא הועמד למשפט כלל.
מהלך המשפט

המשפט החל במוסקבה ב-25 בנובמבר 1930 והסתיים ב-7 בדצמבר. הישיבות הוכרזו כמושב מיוחד של בית המשפט העליון ונוהלו בראשות אנדריי וישינסקי. על הגנת הנאשמים הופקדו שני עורכי דין, אך בניגוד למשפט שאחטי הם לא פעלו באופן נמרץ לטובת הנאשמים. בראש התביעה עמד ניקולאי קרילנקו (בשנת 1938 הוצא להורג כאויב העם).
בכתב האישום צוין שחברי המפלגה פעלו ל:
סבוטז' בתחומי תעשייה שונים
גרימת נזק לתוכניות פיתוח של התעשייה
ביצוע משימות ריגול בהתאם להנחיות מצרפת
פעילות בקרב מפקדי הצבא האדום במטרה להקל על מתקפה צבאית קרובה
הכנות פיגועים במהלך המלחמה הקרובה
למרות שהתביעה לא הציגה שום מסמך המוכיח את הטענות והכול היה מבוסס על עדותו של לאוניד רמזין והודאות יתר הנאשמים על הכרה באשמה המשפט הסתיים באישום. במהלך המשפט סביב הבניין נערכו הפגנות שדרשו עונש מוות ל"מתנגדי המשטר והמרגלים". חמישה נאשמים נשפטו לעונש מוות ושלושה נוספים לעשר שנות מאסר. בהמשך, עונש המוות הומר לעשר שנות מאסר וליתר הנאשמים תקופת המאסר קוצרה. בשנת 1936 קיבלו חלק מהנאשמים חנינה, אך במהלך הטיהורים הגדולים נעצרו שוב והוצאו להורג.
הנאשם הראשי, לאוניד רמזין קיבל אישור להמשיך בפעילות מחקרית בתחום התמחותו. בשנות ה-40 הוא שוחרר ועשה קריירה מדעית מוצלחת - בשנת 1943 הוא אף קיבל פרס סטלין על תרומתו לפיתוח התעשייתי.
בהמשך למשפט המרכזי נערכו משפטי משנה הקשורים לענפי תעשייה ספציפיים. בסך הכול נעצרו כאלפיים אנשים ורובם נשפטו.
משפט מנלאוס

בגאומטריה אוקלידית, משפט מנלאוס נותן תנאי הכרחי ומספיק לכך ששלוש נקודות על צלעות משולש או המשכיהן תהיינה מונחות על ישר אחד.
מקרה 1: שתי נקודות על הצלעות ונקודה שלישית בהמשך הצלע השלישית
מקרה 2: כל הנקודות על המשכי הצלעות
המשפט קובע (לפי הסימונים שבשרטוטים בצד שמאל) שהנקודות D,E,F על ישר אחד (בשרטוט - הישר הסגול) אם ורק אם מתקיים:
 {\frac {AF}{FB}}\cdot {\frac {BD}{DC}}\cdot {\frac {CE}{EA}}=1
(כאשר היחסים מסומנים על-פי הכיוון).
הוכחה

נטיל את שלוש הנקודות לישר המאונך לישר DE; נסמן כל נקודה בהיטל באות של הנקודה המקורית עם תג ('). על-פי משפט תאלס, משפט מנלאוס שאנו רוצים להוכיח שקול לקביעה ש-D' ו-F' מתלכדות אם ורק אם:  {\frac {A'F'}{F'B'}}\cdot {\frac {B'D'}{D'C'}}\cdot {\frac {C'D'}{D'A'}}=-1, ונוסחה זו שקולה ל  {\frac {A'F'}{F'B'}}\cdot {\frac {B'D'}{D'A'}}=1, השקולה ל-  {\frac {A'F'}{F'B'}}={\frac {A'D'}{D'B'}}. ברור שזה מתקיים אם ורק אם D',ו-F' מתלכדות.
ראו גם

משפט צ'בה
נתיבי היובל

| --- | --- |
שאל
 נתונים כלליים
 תקופת הפעילות:  2004–הווה (כ־20 שנה)
 בעלות:  קרן תשתיות ישראל 75%  דניה סיבוס 25%
 ענפי תעשייה:  תשתיות, תחבורה
  
 www.431road.co.il
 
נתיבי היובל בע"מ היא חברה ייעודית (Special Purpose Entity) אשר זכתה במכרז למימון, הקמה, תפעול ותחזוקת פרויקט כביש 431
בשיטת PFI (Private Finance Initiative) .בהתאם לתנאי המכרז, אחראית נתיבי היובל על הקמת הכביש ותפעולו בתקופה של 25
שנים תמורת תשלום מהמדינה, שלאחריה יוחזר הכביש למדינה, ללא תמורה.
בעלות

נתיבי היובל הייתה חברת בת של דניה סיבוס שהיא זרוע הבניה והתשתיות של חברת אפריקה ישראל. באמצעות חברת נתיבי היובל סללה דניה סיבוס את כביש הרוחב מספר 431 המתחיל בצידו המערבי באיילון דרום (כביש מספר 20) ומסתיים במודיעין-מכבים-רעות. עלותו הכוללת של הפרויקט הגיעה לכ-2 מיליארד ש"ח.
בחודש פברואר 2011 מכרה דניה סיבוס 75% מזכויותיה בחברת נתיבי היובל לקרן תשתיות ישראל תמורת 207.6 מיליון שקל.
ראו גם

כביש 431
הערות שוליים

↑  יעל גרונטמן, ‏דניה סיבוס מכרה 75% מהאחזקה בכביש 431; תרוויח 100 מ' ש', באתר גלובס, 9 בפברואר 2011
ערך זה הוא קצרמרבנושא ישראל. אתם מוזמנים לתרום לוויקיפדיה ו.
נהר הפרא

| --- | --- |
כרזת הסרט נהר הפרא
כרזת הסרט נהר הפרא
 בימוי:  קרטיס הנסון 
 הופק בידי:  לורנס תורמן
 תסריט:  דניס או'ניל
 עריכה:  דיוויד ברנר 
 שחקנים ראשיים:  מריל סטריפ דייוויד סטראטיירן  קווין בייקון  ג'וזף מאזלו ג'ון סי. ריילי
 מוזיקה:  ג'רי גולדסמית' 
 צילום:  פרדי יאנג
 מדינה:  ארצות הברית 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  30 בספטמבר 1994
 משך הקרנה:  108 דק' 
 שפת הסרט:  אנגלית 
 סוגה:  סרט מתח, סרט פשע, סרט דרמה, סרט הרפתקאות, סרט פעולה, סרט הישרדות 
 תקציב:  45,000,000‏$
 הכנסות:  94,200,000‏$
 הכנסות באתר מוג'ו:   riverwild
 דף הסרט ב־IMDb
 
נהר הפרא (באנגלית: The River Wild) הוא סרט קולנוע אמריקאי מסוגת מותחן פשע משנת 1994 עם מריל סטריפ וקווין בייקון בתפקידים הראשיים.
העלילה היא על משפחה היוצאת לרפטינג ונתקלת בשני שודדים אלימים. הסרט צולם במונטנה ואורגון ובסצנות החתירה המסוכנת במים הגועשים השתתפו כפילים מיומנים בחתירה.
מריל סטריפ הייתה מועמדת לפרס גלובוס הזהב לשחקנית הטובה ביותר - סרט דרמה וקווין בייקון היה מועמד לפרס גלובוס הזהב לשחקן המשנה הטוב ביותר - סרט קולנוע.
תקציר העלילה

גייל ותום הרטמן הם זוג הגר בבוסטון ולהם בן ובת. גייל (מריל סטריפ) היא מורה ותום הוא ארכיטקט וורקהולי שעסוק כל הזמן בעבודתו ומזניח בגלל זה את משפחתו. היחסים בינו לאשתו ובנו רורק (ג'וזף מאזלו) הם מתוחים וגייל שוקלת גירושים.
גייל היא חותרת רפטינג מנוסה במים גועשים עוד מימי נערותה. לרגל יום הולדתו העשירי של רורק היא מתכננת רפטינג ביחד טום ורורק כדי לנסות לשפר את היחסים במשפחה. היא מגיעה עם רורק לנהר, שוכרת סירה מתנפחת וברגע האחרון מגיע תום למקום.
יחד אתם מגיעים למקום השכרת הסירות גם שלושה צעירים: ווייד (קווין בייקון), טרי (ג'ון סי. ריילי) ופרנק (ויליאם לאקינג). הם נראים נחמדים ובמהרה מתפתחים יחסי ידידות בין ווייד לגייל ורורק המעדיף אותו על אביו.
למעשה הם שודדים ששדדו חוות בקר ורצחו שומר והם מנסים להימלט עם הכסף דרך הנהר הגועש והמסוכן ששם לא ימצאו אותם. הם מבקשים מגייל המנוסה להצטרף לחתירה. הם מתחילים לחתור כשהם שניים לאחר שטרי רצח בהיחבא את פרנק. ווייד מתחבר עם רורק ומראה שיש לו אקדח וכי זה סוד שמור ביניהם. רורק מעריץ אותו ומסכים.
גיל שומעת ברדיו על השוד וחששה מתחיל להתעורר. לאחר הפסקה בחוף הם מחליטים לברוח במהירות אך ווייד וטרי תופסים אותם ומכאן מתחיל החלק האלים.
השודדים קושרים אותם ומכריחים את גייל שתעביר אותם במעבר המסוכן והגועש בנהר בו קפחו את חייהם חותרים רבים בעבר.
באחת ההפסקות מגיע למקום פקח פארק המכיר את גייל (בנג'מין בראט) אך ווייד רוצח אותו.
בלילה כשטרי השומר עליהם נרדם מנסה תום לתפוס את אקדחו אך טרי מתעורר ותום בורח בחשיכה. ווייד מחפש אחריו עם פנס ויורה. תום קופץ למים ווייד משוכנע שהוא נהרג.
תום מצליח לטפס על הצוק, לקפוץ למים ולהגיע למקום אחרי המפלים. הוא מצליח לבנות מתקן שישחרר חבית כבדה על הסירה ויגרום להתהפכותה. הם עוברים את המפלים בנס ואז תום משחרר את החבית. שני השודדים שאינם קשורים נופלים למים. גייל חובטת במשוט בטרי ושוברת את ידו ואז זורקת את התיק עם הכסף. למים. ווייד שוחה לעבר התיק תופס אותו ופונה לגייל שתשחרר אותם אחרת יורה לטרי להרוג את תום בסכין. גייל פותחת את האקדח, רואה שיש בו קליע אחד יורה בווייד והורגת אותו.
לבסוף מגיע הליקופטר וטרי נאסר. גייל ותום מתחבקים ומצטרף אליהם רורק שעונה לשאלת המחלצים ואומר כי אביו הציל את חייהם.
ניסאן Z

| --- | --- |

 מאפיינים כלליים
 יצרן:  ניסאן
 שנות ייצור:  2021–הווה
 הרכבה:  יפן יפן
 מודל קודם:  ניסאן 370Z
 סיווג:  מכוניות ספורט
 מרכב:  קופה בעלת שתי דלתות
 פלטפורמה:  ניסאן FM
 אורך:  4,380 מ"מ
 רוחב:  1,845 מ"מ
 גובה:  1,315 מ"מ
 בסיס גלגלים:  2,550 מ"מ
 מפרט טכני
 מנוע:  מנוע בנזין V6 בנפח 3.0 ליטר טווין-טורבו המספק 405 כ"ס ומומנט מרבי של 48.4 קג"מ
 הילוכים:  תיבת הילוכים ידנית בעלת שישה הילוכים או תיבת הילוכים אוטומטית בעלת תשעה הילוכים
 
ניסאן Z (באנגלית: Nissan Z) היא מכונית ספורט במרכב קופה, בעלת ארבעה מקומות ישיבה, שמיוצרת על ידי ניסאן משנת 2021. היא נחשפה בשידור חי ביוטיוב ב-17 באוגוסט 2021.
היא המכונית השביעית בסדרת "ניסאן Z" של ניסאן והיא מחליפה את הניסאן 370Z שהוצגה בשנת 2008.
עקב תקנות הפליטה של האיחוד האירופי, ה-Z החדשה לא תשווק באירופה.
היסטוריה

בשנת 2018 חשף סגן מנהל העיצוב הבכיר של ניסאן למגזין WhichCar האוסטרלי כי ניסאן מתכננת מחליף ל-370Z. במרץ 2020 הגישה ניסאן בקשה לסימן מסחרי. במאי אותה שנה חשפה ניסאן סרטון שבו מוצג טייזר למכונית חדשה, המכונית חשפה שהניסאן Z בעלת עיצוב רטרו. ב-15 בספטמבר 2020 חשפה ניסאן את מכונית הקונספט המקדימה, ניסאן Z פרוטו. ב-17 באוגוסט 2021 חשפה ניסאן את ה-Z החדשה.
עיצוב

העיצוב שלה מבוסס על העיצוב של הניסאן Z הראשונה משנת 1969, העיצוב החיצוני נשאר זהה לאב טיפוס ה-Z פרוטו, עם שינוי קטן של הוספת ספויילר אחורי שאינו נמצא ב-Z פרוטו. העיצוב החיצוני הוא עיצוב רטרו המשלב אלמנטים רבים של ה-Z240 הישנה עם עיצובים מודרניים יותר. העיצוב בפנימי הוא מודרני עם מסכי מגע ולוח מחוונים דיגיטלי.
מה שניסאן עשתה עם העיצוב זהו דבר דומה למה שעשתה למבורגיני באוגוסט 2021 עם הלמבורגיני קונטאש LPI 800-4 שמעוצבת בעיצוב רטרו שמבוסס על הלמבורגיני קונטאש הישנה.